ດາວທຽມ MicroDragon ສຳເລັດ ແລະ ກຽມຈະປ່ອຍຂື້ນອະວາກາດ. (ພາບ: VNSC)
ອີງຕາມການລາຍງານຂອງ ຮອງອຳນວຍການສູນວິໄຈດາວທຽມຫວຽດນາມ ຫວູ໋ແອັງ ຕ໋ວນ , ພາຍຫຼັງ 7 ປີ ແຫ່ງການຈັດຕັ້ງປະຕິບັດ ໂຄງການ ໄດ້ຮັບການຍົກລະດັບ ແລະ ຕິດຕັ້ງລະບົບ ເຕືອນ ແລະ ຫຼຸດຜ່ອນຕຳ່ສຸດ ຜົນກະທົບ ຂອງ ການປ່ຽນແປງ ສະພາບດິນຟ້າອາກາດ ແລະ ໄພທຳມະຊາດ, ຄຸ້ມຄອງແຫຼ່ງຊັບພະຍາກອນທຳມະຊາດ ແລະ ຕິດຕາມສະພາບແວດລ້ອມ, ປະກອບສ່ວນເຂົ້າໃນການພັດທະນາເສດຖະກິດ-ສັງຄົມ ແລະ ປ້ອງກັນຄວາມສະຫງົບ ແຫ່ງຊາດ ຜ່ານການພັດທະນາ ພື້ນຖານໂຄງລ່າງ ສູນວິໄຈ ດາວທຽມ ແຫ່ງຊາດ, ພັດທະນາ ແລະ ຖ່າຍທອດເຕັກໂນໂລຊີ ການຜລິດດາວທຽມສັງເກດການ ໜ່ວຍໂລກ.
ຕາມການຕີລາຄາຂອງ ຜູ້ຊ່ຽວຊານ ປະຈຸບັນ ຖ້າຢາກຖ່າຍຮູບ ພູມມິພາກໃດໜື່ງ ພວກເຮົາຕ້ອງໄດ້ ສັ່ງ( ອໍເດີ້) , ຫັຼງຈາກນັ້ນ 1-2 ມື້ຈັ່ງໄດ້ຮູບດັ່ງກ່າວ, ແຕ່ຖ້າ ຫວຽດນາມ ມີດາວທຽມສັງເກດການເປັນຂອງຕົວເອົງ, ທຸກໆຄວາມຕ້ອງແມ່ນສາມາດເຮັດໄດ້ພາຍໃນເວລາ 6-12 ຊົ່ວໂມງເທົ່ານັ້ນ.
ທ່ານ ຫວູ໋ແອັງ ຕ໋ວນ ໃຫ້ຮູ້ວ່າ: ເພື່ອເຮັດສຳເລັດເປົ້າໝາຍດັ່ງກ່າວນີ້, ໂຄງການໄດ້ເລືອກເຟັ້ນ ແລະ ໃຊ້ ດາວທຽມ radar ປະສົມປະສານກັບ (SAR) ດ້ວຍຄວາມຊັດເຈນສູງ ເປັນອັນດຽວກັນກັບ ລະບົບ ຂອງສະຖານີພາກພື້ນດິນ ຮັບ, ແກ້ໄຂ ແລະ ຮັບໃຊ້ຂໍ້ມູນ ຮູບພາບດາວທຽມ. ລະບົບດາວທຽມ SAR ແມ່ນລະບົບການສຳຫຼວດອະວາກາດ ທີ່ໃຊ້ ລະບົບທີ່ມີຄວາມສາມາດພິເສດ. ຍ້ອນເປັນເຈົ້າຂອງດາວທຽມ ສະນັ້ນຫວຽດນາມ ສາມາດເປັນເຈົ້າການໃນການເກັບກຳ ຂໍ້ມູນ ແລະ ເປັນເຈົ້າການໃນການເພີ່ມຄວາມຖີ່ຂອງການສັງເກດການ.
ທ່ານຫວູ໋ແອັງ ຕ໋ວນ ຍັງເນັ້ນໜັກວ່າ: ການລົງທືນຢ່າງເປັນເອກກະພາບກັນຂອງລະບົບພື້ນຖານໂຄງລ່າງເຕັກນິກ ຂອງໂຄງການອະນຸຍາດໃຫ້ ບັນດາບຸກຄະລາກອນກໍ່ຄືນັກວິທະຍາສາດ, ນັກວິສະວະກອນ ຫວຽດນາມສາມາດ ຜັນຂະຫຍາຍ ການຄົ້ນຄວ້າ ເຕັກໂນໂລຊີດາວທຽມ, ພິເສດແມ່ນເປັນເຈົ້າການ ໃນຂັ້ນຕອນການພັດທະນາ ເຕັກໂນໂລຊີ ແບບປັດສະຈາກມົນລະພິດນັບແຕ່ ການອອກແບບ, ຜລິດ, ການທົດລອງເຄື່ອງຂອງ ດາວທຽມນ້ອຍ, ໄປຈົນຮອດການພັດທະນາ ບັນດາ ອັບຟຣີເຄຊັ້ນ ທີ່ກ່ຽວຂ້ອງໃນຮັບໃຊ້ ການພັດທະນາ ເສດຖະກິດ-ສັງຄົມ; ຜັນຂະຫຍາຍ ການເຄື່ອນໄຫວກໍ່ສ້າງ, ສຶກສາອົບຮົມ, ພັດທະນາ ການນຳໃຊ້ເຕັກນິກດາວທຽມ; ແລະ ຍົກສູງຄວາມຮັບຮູ້ຂອງ ຄົນລຸ້ນໃໝ່ ກ່ຽວກັບອະວາກາດ ແລະ ຈັກກະວານ.
(ຫັດທະບູນ)